สิบหลักการสำหรับการสถาปนาระบบอุดมการณ์เอกานุภาพ

ป้ายบนอาคารสองหลังที่อยู่ติดกับหอคอยชูเชระบุว่า "สามัคคีเป็นหนึ่งเดียว" (일심 단결)
สิบหลักการสำหรับการสถาปนาระบบอุดมการณ์เอกานุภาพ (context=north; เรียกอีกชื่อว่า สิบหลักการแห่งระบบอุดมการณ์เดียว) คือชุดของหลักการ 10 ประการและ 65 มาตราที่กำหนดมาตรฐานสำหรับการปกครองและชี้นำพฤติกรรมของประชาชนชาวเกาหลีเหนือ ตีพิมพ์ครั้งแรกใน ค.ศ. 1974 สิบหลักการกำหนดให้มีความจงรักภักดีและการเชื่อฟังอย่างไม่มีเงื่อนไขต่อแนวคิดของคิม อิล-ซ็อง และต่อมาคือคิม จ็อง-อิล ผู้สืบทอดตำแหน่ง ทำให้พวกเขากลายเป็นผู้มีอำนาจทางการเมืองสูงสุดของประเทศ

**การพัฒนา**
หลักการเหล่านี้ได้รับการเสนอครั้งแรกใน ค.ศ. 1967 โดยคิม ย็อง-จู น้องชายของคิม อิล-ซ็อง ผู้นำเกาหลีเหนือ ภายหลังอุบัติการณ์ฝ่ายคัปซันที่พยายามท้าทายอำนาจของคิม อิล-ซ็องและตำแหน่งผู้สืบทอดอำนาจในเวลานั้นของคิม ย็อง-จูp=48 ด้วยเหตุนี้ ระบบอุดมการณ์เอกานุภาพจึงเกิดขึ้นในบริบทของการอภิปรายนโยบายภายในพรรคแรงงานเกาหลีและความท้าทายภายนอกที่เกิดจากความแตกแยกระหว่างจีน–โซเวียตและการปฏิวัติวัฒนธรรมของจีน คิม อิล-ซ็องประกาศระบบนี้ต่อสาธารณชนในการกล่าวสุนทรพจน์ในการประชุมสมัชชาประชาชนสูงสุดในวันที่ 16 ธันวาคม ค.ศ. 1967 ในหัวข้อ "ขอเราปลูกฝังจิตวิญญาณการปฏิวัติแห่งความเป็นเอกราช การพึ่งพาตนเอง และการป้องกันตนเองให้ลึกซึ้งยิ่งขึ้นในทุกสาขาของกิจกรรมแห่งรัฐ" (mr=Kukkahwaltongŭi modŭn pumunesŏ chaju, charip, chawiŭi hyŏngmyŏngjŏngshinŭl tŏung ch'ŏlchŏhi kuhyŏnhaja)
หลักการเหล่านี้ถูกเขียนใหม่เพื่อตีพิมพ์โดยคิม จ็อง-อิลโดยได้รับความช่วยเหลือจากฮวัง จัง-ย็อบ หลังคิมกลายเป็นผู้สืบทอดตำแหน่งที่ชัดเจนของคิม อิล-ซ็องในเดือนกุมภาพันธ์ ค.ศ. 1974 หลักการที่ได้รับการปรับปรุงนั้นยาวขึ้นและขยายลัทธิบูชาบุคคลที่เกี่ยวข้องกับคิมให้กว้างขวางยิ่งขึ้น หลักการเหล่านี้ได้รับการยอมรับเป็นสถานะทางการในพรรคใน ค.ศ. 1974p=49 หลักการเหล่านี้ได้รับการแก้ไขเป็นครั้งแรกในเดือนสิงหาคม ค.ศ. 2013 และแนวคิดใหม่หลายประการ เช่น ลัทธิคิมอิลซ็อง-คิมจ็องอิล การปฏิวัติซ็อนกุน และรัฐนิวเคลียร์ได้ถูกบรรจุไว้ในนั้น

**การนำไปปฏิบัติ**
สิบหลักการได้ก้าวขึ้นมาเหนือรัฐธรรมนูญเกาหลีเหนือและกฤษฎีกาต่าง ๆ ของพรรคแรงงานเกาหลี และในทางปฏิบัติ ทำหน้าที่เสมือนกฎหมายสูงสุดของประเทศ
ในเกาหลีเหนือ สิบหลักการจะต้องถูกจดจำโดยพลเมืองทุกคน และหลักการเหล่านี้รับประกันความภักดีและการเชื่อฟังอย่างไม่มีเงื่อนไขต่อคิม อิล-ซ็อง คิม จ็อง-อิล และคิม จ็อง-อึน แหล่งข่าวที่ไม่ระบุชื่อบอกกับวิทยุเอเชียเสรี (Radio Free Asia) ว่าหลักการเหล่านี้เป็นส่วนสำคัญของชีวิตทางการเมืองและชีวิตประจำวันของผู้คนและจะต้องถูกปฏิบัติผ่านการประชุมวิพากษ์วิจารณ์ตนเองรายวัน ในการทำงาน ในโรงเรียน ฯลฯ ซึ่งเป็นรากฐานของลัทธิบูชาบุคคลเกาหลีเหนือ
สิบหลักการถูกนิยามว่าเป็น "ระบบอุดมการณ์ที่ทั้งพรรคและประชาชนได้รับการติดอาวุธอย่างมั่นคงด้วยอุดมการณ์ปฏิวัติของซูรย็อง (ผู้นำผู้ยิ่งใหญ่) และรวมกันเป็นปึกแผ่นรอบตัวท่าน โดยดำเนินสงครามปฏิวัติและการก่อสร้างภายใต้การนำเพียงหนึ่งเดียวของซูรย็อง"

**เนื้อหา**

**ฉบับ ค.ศ. 1974**
ได้รับการรับรองโดยคณะกรรมาธิการกลางพรรคใน ค.ศ. 1967 และประกาศใช้ใน ค.ศ. 1974
#เราต้องทุ่มเททุกสิ่งอย่างในการต่อสู้เพื่อรวมสังคมทั้งหมดให้เป็นหนึ่งเดียวด้วยอุดมการณ์ปฏิวัติของท่านผู้นำที่ยิ่งใหญ่ สหายคิม อิล-ซ็อง
#เราต้องเทิดทูนท่านผู้นำผู้ยิ่งใหญ่ สหายคิม อิล-ซ็อง ด้วยความจงรักภักดีอย่างสุดหัวใจ
#เราต้องทำให้เด็ดขาดซึ่งอำนาจของท่านผู้นำผู้ยิ่งใหญ่ สหายคิม อิล-ซ็อง
#เราต้องทำให้อุดมการณ์ปฏิวัติของท่านผู้นำที่ยิ่งใหญ่ สหายคิม อิล-ซ็อง กลายเป็นความเชื่อมั่นของเราและทำให้คำสั่งสอนของท่านเป็นหลักปฏิบัติของเรา
#เราต้องเสริมสร้างอุดมการณ์ เจตจำนง และความสามัคคีปฏิวัติของพรรคทั้งหมด โดยมีท่านผู้นำที่ยิ่งใหญ่ สหายคิม อิล-ซ็อง เป็นศูนย์กลาง
#เราต้องเรียนรู้จากท่านผู้นำที่ยิ่งใหญ่ สหายคิม อิล-ซ็อง และนำเอาแบบอย่างคอมมิวนิสต์ วิธีการทำงานแบบปฏิวัติ และรูปแบบการทำงานที่มุ่งเน้นประชาชนมาใช้
#เราต้องเห็นคุณค่าของชีวิตทางการเมืองที่เราได้รับจากท่านผู้นำที่ยิ่งใหญ่ สหายคิม อิล-ซ็อง และตอบแทนความไว้วางใจและความเอาใจใส่ทางการเมืองอันยิ่งใหญ่ของท่านอย่างจงรักภักดี ด้วยจิตสำนึกทางการเมืองและทักษะที่สูงขึ้น
#เราต้องวางระเบียบองค์กรที่เข้มแข็ง เพื่อให้ทั้งพรรค ชาติ และกองทัพเคลื่อนไหวเป็นหนึ่งเดียวภายใต้การนำเพียงหนึ่งเดียวของท่านผู้นำที่ยิ่งใหญ่ สหายคิม อิล-ซ็อง
#เราต้องสืบทอดความสำเร็จอันยิ่งใหญ่ของการปฏิวัติโดยท่านผู้นำที่ยิ่งใหญ่ สหายคิม อิล-ซ็อง จากรุ่นสู่รุ่น โดยสืบทอดและทำให้สำเร็จลุล่วงจนถึงที่สุด

**ฉบับละเอียด**
พันธมิตรพลเมืองเพื่อสิทธิมนุษยชนเกาหลีเหนือ (labels=no) ให้รายละเอียดเพิ่มเติมเกี่ยวกับหลักการ
#พลเมืองทุกคนต้องดิ้นรนตลอดชีวิตเพื่อวาดภาพสังคมทั้งหมดให้เป็นสีเดียวกับแนวคิดปฏิวัติอันยิ่งใหญ่ของสหายคิม อิล-ซ็อง ถือเป็นหลักคำสอนสูงสุดของพรรคแรงงานที่จะวาดภาพสังคมทั้งหมดให้เป็นสีเดียวกับแนวคิดปฏิวัติอันยิ่งใหญ่ของท่าน และภารกิจในระดับที่สูงขึ้นคือการสร้างระบบอุดมการณ์เอกภาพของพรรค
#ทุกคนต้องเคารพและให้ความเคารพอย่างสูงด้วยความจงรักภักดีและซื่อสัตย์ต่อท่านผู้นำผู้ยิ่งใหญ่ สหายคิม อิล-ซ็อง การเคารพท่านผู้ซึ่งเป็นผู้นำที่ยิ่งใหญ่ของเกาหลีคือหน้าที่อันสูงส่งที่สุดของนักรบปฏิวัติผู้จงรักภักดีต่อท่านอย่างไม่สิ้นสุด ภายในสิ่งนี้คือความรุ่งโรจน์ของชาติและความสุขนิรันดร์ของประชาชน
#เป็นความปรารถนาของพรรคที่ทุกคนต้องทำให้อำนาจของท่านผู้นำผู้ยิ่งใหญ่ สหายคิม อิล-ซ็อง เหนือชาติเป็นสิ่งสัมบูรณ์ การยืนยันถึงลักษณะสัมบูรณ์ของอำนาจของท่านคือความต้องการสูงสุดของภารกิจปฏิวัติและเจตจำนงปฏิวัติของประชาชนชาวเกาหลีและพรรคแรงงานเกาหลี
#ทุกคนต้องยอมรับแนวคิดปฏิวัติของท่านผู้นำผู้ยิ่งใหญ่ สหายคิม อิล-ซ็อง เป็นความเชื่อส่วนตัวและถือเอาคำสั่งของท่านเป็นหลักการ การยอมรับแนวคิดของท่านผู้นำผู้ยิ่งใหญ่ สหายคิม อิล-ซ็อง เป็นความเชื่อของตนเองและถือเอาคำสั่งของท่านเป็นหลักการ เป็นองค์ประกอบสำคัญที่สุดที่จำเป็นเพื่อให้คน ๆ หนึ่งกลายเป็นนักรบคอมมิวนิสต์แห่งชูเชผู้จงรักภักดีอย่างไม่สิ้นสุด นอกจากนี้ยังเป็นเงื่อนไขเบื้องต้นสำหรับชัยชนะของการต่อสู้ปฏิวัติและการสร้างสรรค์
#ทุกคนต้องปฏิบัติตามหลักการของการปฏิบัติตามคำสั่งของท่านผู้นำผู้ยิ่งใหญ่ สหายคิม อิล-ซ็อง โดยไม่มีเงื่อนไขอย่างเด็ดขาด การปฏิบัติตามคำสั่งของท่านโดยไม่มีเงื่อนไขในชีวิตประจำวันเป็นข้อกำหนดพื้นฐานสำหรับการพิสูจน์ความจงรักภักดีต่อผู้นำที่ยิ่งใหญ่ และเป็นเงื่อนไขสูงสุดสำหรับชัยชนะของการต่อสู้ปฏิวัติของพรรคและการสถาปนา
#ชาติจะต้องรวมกันภายใต้ความเป็นเอกภาพแห่งอุดมการณ์และเอกภาพแห่งการปฏิวัติรอบท่านผู้นำผู้ยิ่งใหญ่ สหายคิม อิล-ซ็อง ความเป็นเอกภาพที่แข็งแกร่งดุจเหล็กกล้าของพรรคคือแหล่งพลังอันไร้เทียมทานของพรรค และเป็นการรับประกันอันมั่นคงถึงชัยชนะของการปฏิวัติ
#จำเป็นต้องมีการศึกษาจากท่านผู้นำผู้ยิ่งใหญ่ สหายคิม อิล-ซ็อง และการเรียนรู้ศักดิ์ศรีแบบคอมมิวนิสต์ วิธีการบรรลุภารกิจปฏิวัติ และรูปแบบการทำงานของประชาชน การเรียนรู้ศักดิ์ศรีแบบคอมมิวนิสต์ของท่านผู้นำผู้ยิ่งใหญ่ วิธีการบรรลุภารกิจปฏิวัติ และรูปแบบการทำงานของประชาชน เป็นหน้าที่อันศักดิ์สิทธิ์ของสมาชิกพรรคทุกคนและแรงงานทุกคนในทุกอุตสาหกรรมและทุกภาคส่วน และเป็นเงื่อนไขเบื้องต้นสำหรับการเติมเต็มโชคชะตาอันมีเกียรติของนักรบปฏิวัติทุกคน
#ชีวิตทางการเมืองที่ท่านผู้นำผู้ยิ่งใหญ่ สหายคิม อิล-ซ็อง ได้มอบให้แก่พลเมืองแต่ละคน จะต้องได้รับการปกป้องและรักษาไว้อย่างสุดหัวใจจนถึงที่สุด และทุกคนต้องตอบแทนด้วยความจงรักภักดีด้วยความตระหนักและความสามารถทางการเมืองที่สูงสำหรับความไว้วางใจและการพิจารณาทางการเมืองอันไร้ขอบเขตของท่านผู้นำผู้ยิ่งใหญ่ การได้รับชีวิตทางการเมืองจากท่านผู้นำผู้ยิ่งใหญ่ สหายคิม อิล-ซ็อง ถือเป็นเกียรติสูงสุดสำหรับชาวเกาหลีทุกคน และการตอบแทนความไว้วางใจของท่านด้วยความจงรักภักดีจะนำไปสู่อนาคตที่สดใสสำหรับชีวิตทางการเมือง
#ต้องสร้างระเบียบวินัยขององค์กรที่เข้มแข็ง เพื่อให้ทั้งพรรค ประชาชนทั้งปวง และกองทัพประชาชนดำเนินงานอย่างเป็นเอกภาพภายใต้การนำเพียงหนึ่งเดียวของท่านผู้นำผู้ยิ่งใหญ่ สหายคิม อิล-ซ็อง นี่คือข้อกำหนดที่จำเป็นในการเสริมสร้างอุดมการณ์ส่วนรวม ภาวะผู้นำ และอำนาจการรบของพรรค นอกจากนี้ยังเป็นการรับประกันอันมั่นคงสำหรับชัยชนะของการต่อสู้ปฏิวัติและการสถาปนา
#ความสำเร็จอันยิ่งใหญ่ของการปฏิวัติที่บุกเบิกโดยท่านผู้นำผู้ยิ่งใหญ่ สหายคิม อิล-ซ็อง จะต้องได้รับการสืบทอดและทำให้สมบูรณ์แบบโดยการสืบทอดทางสายเลือดไปจนกระทั่งสิ้นกาลเวลา การสถาปนาระบบการนำเพียงหนึ่งเดียวอย่างมั่นคงคือการรับประกันอันสำคัญสำหรับการรักษาและพัฒนาความสำเร็จของการปฏิวัติของท่านผู้นำผู้ยิ่งใหญ่ ขณะเดียวกันก็บรรลุชัยชนะขั้นสุดท้ายของการปฏิวัติในเกาหลีและช่วยในการเตรียมพร้อมสำหรับชัยชนะขั้นสุดท้ายในโลก

**ฉบับ ค.ศ. 2013**
หลังอสัญกรรมของคิม จ็อง-อิลใน ค.ศ. 2011 หลักการได้รับการปรับปรุงให้รวมชื่อของเขาไว้เคียงข้างชื่อของคิม อิล-ซ็องโดยมีชื่อใหม่ว่า: "สิบหลักการสำหรับการสถาปนาระบบผู้นำเดียวของพรรค" (labels=no)"
# เราต้องทุ่มเททุกสิ่งอย่างในการต่อสู้เพื่อรวมสังคมทั้งหมดให้เป็นหนึ่งเดียวด้วยลัทธิคิมอิลซ็องและลัทธิคิมจองอิล
# เราต้องเทิดทูนสหายผู้ยิ่งใหญ่ คิม อิล-ซ็อง และคิม จ็อง-อิล ในฐานะผู้นำตลอดกาลของพรรคและประชาชนของเรา และในฐานะดวงอาทิตย์แห่งชูเช
# เราต้องปกป้องอย่างเด็ดเดี่ยวและถึงที่สุดซึ่งอำนาจของสหายผู้ยิ่งใหญ่ คิม อิล-ซ็อง และคิม จ็อง-อิล และอำนาจของพรรคแรงงาน
# เราต้องได้รับการติดอาวุธทางความคิดอย่างสมบูรณ์ด้วยแนวคิดปฏิวัติของสหายผู้ยิ่งใหญ่ คิม อิล-ซ็อง และคิม จ็อง-อิล และด้วยแนวทางและนโยบายของพรรคที่เป็นการทำให้แนวคิดเหล่านั้นเป็นจริง
# เราต้องยึดมั่นอย่างเคร่งครัดในหลักการของการเชื่อฟังโดยไม่มีเงื่อนไขในการปฏิบัติตามคำสั่งที่สืบทอดมาจากสหายผู้ยิ่งใหญ่ คิม อิล-ซ็อง และคิม จ็อง-อิล และในแนวทางและนโยบายของพรรค
# เราต้องเสริมสร้างอุดมการณ์ เจตจำนง และความเป็นเอกภาพแห่งการปฏิวัติของพรรคทั้งพรรค โดยมีท่านผู้นำเป็นศูนย์กลาง ด้วยทุกวิถีทางที่เป็นไปได้
# เราต้องเรียนรู้จากสหายผู้ยิ่งใหญ่ คิม อิล-ซ็อง และคิม จ็อง-อิล และนำมาใช้ซึ่งคุณธรรมและศีลธรรมอันสูงส่ง วิธีการทำงานแบบปฏิวัติ และรูปแบบการทำงานที่มุ่งเน้นประชาชน
# เราต้องเห็นคุณค่าของชีวิตทางการเมืองที่เราได้รับจากพรรคและท่านผู้นำ และตอบแทนความไว้วางใจและความเอาใจใส่ของพรรคด้วยความตระหนักทางการเมืองและผลการปฏิบัติงานที่สูงขึ้น
# เราต้องสร้างระเบียบองค์กรที่เข้มแข็ง เพื่อให้พรรค ชาติ และกองทัพทั้งหมดเคลื่อนไหวเป็นหนึ่งเดียวภายใต้การนำเพียงหนึ่งเดียวของพรรค
# เราต้องสืบทอดความสำเร็จอันยิ่งใหญ่ของการปฏิวัติชูเชและการปฏิวัติซอนกุน ซึ่งบุกเบิกโดยสหายผู้ยิ่งใหญ่ คิม อิล-ซ็อง และนำโดยสหายคิม อิล-ซ็อง และคิม จ็อง-อิล จากรุ่นสู่รุ่น สืบทอดและทำให้สำเร็จลุล่วงจนถึงที่สุด

**ดูเพิ่มNorth Korea**
 ลัทธิคิมอิลซ็อง–คิมจ็องอิล- ชูเช- ซ็อนกุน

**อ้างอิง**

**บรรณานุกรม**
 cite book |last=Lim |first=Jae-Cheon |title=Leader Symbols and Personality Cult in North Korea: The Leader State |url=https://books.google.com/books?id=pcwqBwAAQBAJ&pg=PT48 |year=2015 |publisher=Taylor & Francis |location=New York |isbn=978-1-317-56740-0- Juliana Dowling & Dae Un Hong (2021). The Enshrinement of Nuclear Statehood in North Korean Law: Its Implications for Future Denuclearization Talks with North Korea. Illinois Law Review Online. 2021 Spring: 48–62.  online

**หนังสืออ่านเพิ่ม**
 cite book |last=Kim |first=Il-sung |author-link=Kim Il Sung |title=Let Us Embody More Thoroughly the Revolutionary Spirit of Independence, Self-sustenance and Self-defence in All Fields of State Activity: Political Programme of the Government of the Democratic People's Republic of Korea, Announced at the First Session of the Fourth Supreme People's Assembly of the D.P.R.K., December 16, 1967 |year=1967 |publisher=Foreign Languages Publishing House |location=Pyongyang |oclc=712082791

**แหล่งข้อมูลอื่น**
 Ten Principles for the Establishment of the One-Ideology System, English. Columbia Law School (archived  here)- Ten Detailed Principles for the Establishment of the One-Ideology System, English. Citizens' Alliance for North Korean Human Rightsfix-attempted=yes 
หมวดหมู่:อุดมการณ์ของพรรคแรงงานเกาหลี
หมวดหมู่:ชาตินิยมเกาหลี
หมวดหมู่:กฎหมายเกาหลีเหนือ
หมวดหมู่:การเมืองเกาหลีเหนือ
หมวดหมู่:ทฤษฎีคอมมิวนิสต์
หมวดหมู่:จรรยาบรรณ
หมวดหมู่:เอกสารปี พ.ศ. 2510